
Atklāts konkurss

“Sabiedriskā transporta pieturvietu nojumju iegāde Rīgas valstspilsētas pašvaldības vajadzībām”
ID Nr. CAIP 2024/16

Atbilde uz ieinteresētā piegādātāja jautājumiem 
(08.05.2024.)
Jautājums:
1. Tehniskajā specifikācijā 4.3. punktā ir minēts, ka tērauda konstrukcijām ir jābūt cinkotām. Lūgums precizēt cinkošanas tehnoloģiju - vai ir domāts karsti cinkots tērauds, vai cinka grunts/praimeris?

Atbilde
Pasūtītājs precizē - karsti cinkots tērauds.

2. Lūgums sniegt informāciju par plānoto (1) vidējā pasūtījuma lielumu un (2) pasūtījuma lielumu gada griezumā, izsakot lielumus nojumju daudzumā.

Atbilde:
[bookmark: _Hlk165985351][bookmark: _Hlk165986420][bookmark: _Hlk165984280][bookmark: _Hlk165985235]Pirmo preču partiju pasūtītājs provizoriski plāno pasūtīt uzreiz pēc līguma noslēgšanas ar piegādātāju. Provizoriskais kopējais pasūtāmo standarta nojumju skaits ir noteikts finanšu piedāvājuma 1. punktā – 400, tomēr šis apjoms ir indikatīvs un var tikt mainīts, ņemot vērā piegādātāja piedāvāto cenu par preces vienību. Kopējais 2024. gadā pasūtāmo preču apjoms plānots 200 – 300 nojumes, bet mēnesī pasūtāmo nojumju skaits ir atkarīgs no pasūtītāja iepirkuma par pieturu nojumju uzstādīšanu rezultātiem.


Jautājums:
3. Tehniskajā specifikācijā 4.8. punktā ir teikts: "Sendvičpaneļu (vai cita līdzvērtīga necaurredzama materiāla) jumts nojumes nesošajai konstrukcijai pieskaņotā gaišā tonī vai vismaz 8 mm biezas drošības (laminēta un rūdīta vai tikai laminēta) stikla loksnes." Interpretējot šo punktu ir skaidri saprotams, ka jumts var būt arī no tērauda loksnēm. Savukārt 4. pielikumā ir minēts, ka cena jānorāda "Jumta stikla loksne", kas izslēdz tehniskajā specifikācijā 4.8. punktā minētēto, ka jumta materiāls var būt ne tikai stikls, bet cits līdzvērtīgs materiāls sendvičpaneļiem t.sk. tērauda loksne. Lūgums veikt labojumus 4. pielikumā?

Atbilde:
Tehniskajā specifikācijā tiks veikti grozījumi un tiks pagarināts piedāvājumu iesniegšanas termiņš.

Jautājums:
4. Tehniskajā specifikācijā 4.8. punktā pie Modifikācijas iespējām ir minēts, ka nepiciešams "ekstensīvs zaļais jumts ar seduma augu klājumu. Pretendentam jānodrošina gan augu stādīšanai nepieciešamās materiālu kārtas, gan augi." Vai ir noteikts konkrēts zaļā jumta veids, ieklāšanas veids un konkrēts vēlamais dizains t.sk. augi? Vai tiks uzskatīts par labu pretendenta piedāvātais risinājums?
Atbilde:
Ir noteikts ekstensīvs zaļais jumts ar seduma augu klājumu. Citas, konkrētākas prasības attiecībā uz augu izvēli, nav noteiktas. 

Jautājums:
5. Tehniskajā specifikācijā 4.8. punktā pie Modifikācijas iespējām ir minēts, ka nepiciešams "jumts ar tā konstrukcijā iebūvētiem vai uz jumta novietotiem fotoelementu paneļiem, kuru jauda ir pietiekama nojumes apgaismojuma nodrošināšanai.". Vai varētu precizēt detalizētāk ar mērāmiem lielumiem, kas ir domāts ar "...jauda ir pietiekama nojumes apgaismojuma nodrošināšanai."? Šis punkts ir pārāk vispārīgs un fotoelementu paneļu iespējas nodrošināt nojumi ar pietiekamu jaudu apgaismojuma nodrošināšanai ir atkarīga no daudziem neparedzamiem un mainīgiem faktoriem, kas rada iespējamību, ka var būt situācija, kurā saules paneļi nespēj nodrošināt nojumi ar pietiekamu enerģiju apgaismojumam ziemas periodā.

Atbilde:
Saules paneļiem ir jānodrošina nojumes apgaismojums, taču pasūtītājs nenosaka minimālo gaismas intensitāti nojumē. Tāpat jāņem vērā, ka pasūtītājs, izvēloties vietas, kur tiks izvietotas nojumes ar saules paneļiem, ņems vērā vietu noēnojumu un citus apstākļus, kā arī šādas nojumes netiks izvietotas zonās, kur saules gaisma atrodas īslaicīgi.

Jautājums:
6. Vai varētu izskaidrot tehniskās specifikācijas 4.2. punktā teikto: "Nojumei jānodrošina Latvijas Republikas normatīvajos aktos noteiktās vides pieejamības prasības – vismaz 1,20 m plata brīva telpa cilvēkiem ratiņ krēslos vai ar bērnu ratiem.", attiecībā pret tehniskajā specifikācijā norādīto izmēru nojumēm? Kādi elementi vai citi faktori var ieteikmēt, ka nojume, kas atbilst tehniskajā specifikācijā norādītajiem izmēriem un prasībām, neizpilda Latvijas Republikas normatīvajos aktos noteiktās vides pieejamības prasības – vismaz 1,20 m plata brīva telpa cilvēkiem ratiņ krēslos vai ar bērnu ratiem?

Atbilde:
Pretendentam ir jānodrošina tehniskās specifikācijas 4.2. punktā noteiktā prasība. 

Jautājums:
7. Tehniskās specifikācijas 1.6. punktā ir teikts: "Veicot piegādi, Piegādātājs katrai precei klāt pievieno – Preces tehnisko dokumentāciju, CE marķējumu, ES atbilstības deklarāciju un/vai tipa pārbaudes sertifikātus, t.sk., apliecinājumu Preces konstrukciju atbilstībai EN 1090 standartiem, un/vai drošības datu lapas, atbilstoši ISO 12944 (vai citam ekvivalentam) standartam neatkarīgas laboratorijas veiktu metāla aizsargkrāsojuma pārbaudi, u.tml., vai citu informāciju (oriģinālu kopijas latviešu valodā) par konkrēto Preci, Preces lietošanas instrukciju latviešu valodā." Vai apliecinošus dokumentus par CE marķējuma esamību, Preces konstrukciju atbilstību EN 1090 standartam un ISO 12944 (vai citam ekvivalentam) standartam neatkarīgas laboratorijas veiktu metāla aizsargkrāsojuma pārbaudes apliecinājumu nevajag iesniegt kopā ar konkursa piedāvājumu?

Atbilde:
Iesniedzot piedāvājumu, pretendents apliecina, ka nav tādu apstākļu, kuri liegtu piedalīties Konkursā, pildīt nolikuma, tehniskajā specifikācijā norādītās prasības un sniegt Konkursa priekšmetā iekļautos pakalpojumus. Tātad, pretendents, piedaloties iepirkumā, cita starpā arī apliecina, ka pie preču piegādes tiks pievienoti tehniskās specifikācijas 1.6. punktā minētie sertifikāti. Nav noteikta prasība, ka šie sertifikāti ir jāiesniedz kopā ar konkursa piedāvājumu, taču pretendents ir tiesīgs tos iesniegt arī kopā ar piedāvājumu. 





